L’Ajuntament de Burjassot revisa la Xarxa Wifi Municipal
2025-07-24

Al llarg de les últimes setmanes, l’Ajuntament de Burjassot està procedint a la revisió de tota la xarxa Wifi municipal, amb l’objectiu de millorar la gran part dels punts d’accés sense fil a Internet. Amb el pas del temps, moltes de les antenes receptores del senyal wifi s’han anat deteriorant, de manera que la voluntat del consistori és reparar el major nombre possible d’aquestes antenes, perquè l’accés mitjançant Wifi a la navegació es restablisca o s’optimitze.

L’Ajuntament de Burjassot va ser pioner, en 2006, a instal·lar una xarxa Wifi Municipal i gratuïta, que donara accés a Internet a tots els barris de la població. Ara, la voluntat del Consistori és procedir a la reparació i manteniment d’aquesta xarxa perquè els punts d’accés funcionen correctament.